A4-0034/97

Ψήφισμα σχετικά με την ανακοίνωση της Επιτροπής όσον αφορά το ολοκληρωμένο πρόγραμμα για τις μικρομεσαίες επιχειρήσεις (ΜΜΕ) και τη βιοτεχνία (COM(96)0329 - C4-0490/96)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το ΕΚ (COM(96)0329 - C4-0490/96)[semigr ]

- έχοντας υπόψη το ψήφισμά του της 24ης Οκτωβρίου 1994, σχετικά με την ανακοίνωση της Επιτροπής στο Συμβούλιο και το Ευρωπαϊκό Κοινοβούλιο, για τη βελτίωση του φορολογικού περιβάλλοντος και για τη σύσταση σχετικά με τον τρόπο φορολόγησης των μικρομεσαίων επιχειρήσεων ((EE C 323 της 21.11.1994, σελ. 16.))[semigr ]

- έχοντας υπόψη το ψήφισμά του της 24ης Οκτωβρίου 1994 για την εκτέλεση ολοκληρωμένου προγράμματος υπέρ των ΜΜΕ και του τομέα της βιοτεχνίας ((EE C 323 της 21.11.1994, σελ. 19.))[semigr ]

- έχοντας υπόψη το ψήφισμά του της 19ης Ιανουαρίου 1995 για την ανακοίνωση της Επιτροπής «Το Ευρωπαϊκό Παρατηρητήριο για τις ΜΜΕ - Παρατηρήσεις της Επιτροπής για τη δεύτερη ετήσια έκθεση(1994)" ((EE C 43 της 20.2.1995, σελ. 76.))[semigr ]

- έχοντας υπόψη τη γνωμοδότησή του της 19ης Σεπτεμβρίου 1996 γιατο σχέδιο απόφασης του Συμβουλίου επί της πρότασης της Επιτροπής σχετικά με τρίτο πολυετές πρόγραμμα για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997-2000) ((ΕΕ C 320 της 28.10.1996, σελ. 153.))[semigr ]

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0034/97)[semigr ]

Α. λαμβάνοντας υπόψη ότι οι ΜΜΕ ισοδυναμούν με το 99,8% του συνόλου των εταιρειών στην Ευρωπαϊκή Ένωση και αποτελούν την πλέον σημαντική πηγή απασχόλησης[semigr ]

Β. λαμβάνοντας υπόψη ότι τα μέτρα υπέρ των ΜΜΕ είναι μεν πολλά αλλά συχνά στερούνται συνοχής, αποτελεσματικότητας και διαφάνειας[semigr ]

Γ. λαμβάνοντας υπόψη ότι τα μέτρα αυτά πρέπει να συντονισθούν για να έχουν μεγαλύτερη επιτυχία[semigr ]

1. πιστεύει ότι ο νέος ορισμός της ΜΜΕ (βασικός άξονας του οποίου είναι ο αριθμός των εργαζομένων -λιγότεροι από 10 για τις πολύ μικρές επιχειρήσεις, μεταξύ 10 και 50 για τις μικρές επιχειρήσεις και μεταξύ 50 και 250 για τις μεσαίες επιχειρήσεις- ο βαθμός ανεξαρτησίας, ο κύκλος εργασιών και το συνολικό ισοζύγιο της επιχείρησης) θα οδηγήσει σε μια αποτελεσματική πολιτική για τις ΜΜΕ, υπό τον όρο ότι θα καταστεί δυνατόν να λάβουν χώρα πολλές αναπροσαρμογές ως προς τις ανάγκες των μικρών επιχειρήσεων.

2. επισημαίνει ότι το ολοκληρωμένο πρόγραμμα προτείνει συντονιστικά μέτρα, ότι επιδιώκει να βελτιώσει το γενικό περιβάλλον των ΜΜΕ και ενδέχεται επομένως να επιλύσει το πρόβλημα της ανεργίας και είναι πεπεισμένο ότι τα πρακτικά μέτρα υπέρ των ΜΜΕ στον τομέα της νομοθεσίας, χρηματοδότησης, κατάρτισης, κ.λπ θα διευκολύνουν τη δημιουργία θέσεων απασχόλησης.

3. συμμερίζεται την άποψη της Επιτροπής σύμφωνα με την οποία έχει μεγάλη σημασία ο καλύτερος συντονισμός των κοινοτικών μέσων και προγραμμάτων καθώς και των μέτρων των κρατών μελών υπέρ των ΜΜΕ για να καταστεί δυνατή η αποτελεσματικότητα και η σύγκλιση των μέτρων.

4. εκφράζει τη δυσαρέσκειά του για το γεγονός ότι το έγγραφο της Επιτροπής μολονότι αφορά το συντονισμό δεν δίνει λεπτομέρειες για το πώς θα επιτευχθεί ο συντονισμός αυτός και, ακόμη πιο σημαντικό, ποιος θα αναλάβει την υλοποίησή του.

5. προσδοκεί πάντως ότι η πρόσφατη δημιουργία νέας Διεύθυνσης Γ εντός της ΓΔ ΧΧΙΙ αρμόδιας για το συντονισμό, θα βελτιώσει σημαντικά το συντονισμό των δραστηριοτήτων της Επιτροπής.

6. επισημαίνει ότι όσον αφορά τις συντονισμένες δράσεις με τα κράτη μέλη τα μέχρι σήμερα αποτελέσματα είναι πολύ περιορισμένα[semigr ] διοργανώθηκαν μόνον τρεις συναντήσεις με σκοπό την ανταλλαγή των καλύτερων πρακτικών, ενώ η συνέχεια που δόθηκε παραμένει μη ικανοποιητική και πολύ βραδεία.

7. πιστεύει ότι η επιβάρυνση των ΜΜΕ από τον ΦΠΑ θα πρέπει να μετριασθεί μακροπρόθεσμα με την υιοθέτηση της αρχής «προέλευσης του προϊόντος» και με το κοινό σύστημα ΦΠΑ.

8. ζητεί από την Επιτροπή να εξετάσει τη σκοπιμότητα των σχεδίων και θεωρεί ότι, εάν το Συμβούλιο παρέχει ανεπαρκή χρηματοπιστωτική στήριξη στις ΜΜΕ, η Επιτροπή πρέπει να συγκεντρώσει την προσοχή της στη χρησιμοποίηση περιορισμένων κεφαλαίων με τον καλύτερο δυνατό και αποτελεσματικό τρόπο[semigr ]

9. είναι της άποψης ότι το έγγραφο της Επιτροπής μολονότι επισημαίνει σαφώς τις προτεραιότητες μιας αποτελεσματικής πολιτικής για τις ΜΜΕ, δεν εξετάζει επαρκώς τον καθορισμό συγκεκριμένων δράσεων και για το λόγο αυτό ζητεί από την Επιτροπή να λάβει ιδιαίτερα υπόψη της τα ακόλουθα σημεία.

10. ζητεί να απλοποιηθούν σημαντικά οι διοικητικές και ρυθμιστικές υποχρεώσεις που βαρύνουν τις ΜΜΕ και υπενθυμίζει στο πλαίσιο αυτό ότι το μεγαλύτερο μέρος των νέων κανονιστικών ρυθμίσεων επιβάλλεται σε εθνικό επίπεδο αλλά ζητεί επιμόνως από όλες τις διοικητικές και πολιτικές αρχές να μην αυξάνουν άσκοπα τα γραφειοκρατικά βάρη των ΜΜΕ.

11. ζητεί επομένως από την Επιτροπή όχι μόνον να προωθήσει το συντονισμό αλλά και να βελτιώσει τα συστήματα αποτίμησης των επιπτώσεών του, όπου εξακολουθούν να υπάρχουν αρκετές δυσκολίες, ούτως ώστε να εξασφαλισθεί ότι οι ΜΜΕ θα λαμβάνονται καλύτερα υπόψη στις διάφορες κοινοτικές πολιτικές και προγράμματα.

12. επιθυμεί όπως η Επιτροπή υποβάλει έκθεση σχετικά με τη σκοπιμότητα συμπερίληψης μιας «de minimis» ρήτρας στις οδηγίες για την αποφυγή επιβολής άδικων χρηματοοικονομικών βαρών στις ΜΜΕ.

13. τονίζει με έμφαση ότι θα πρέπει να δοθεί ειδική προσοχή και να χορηγηθεί χρηματοοικονομική ενίσχυση στις ΜΜΕ που αναπτύσσουν νέες τεχνολογίες ή χρησιμοποιούν «την καλύτερη πρακτική» στον τομέα της προστασίας του περιβάλλοντος ή προετοιμάζονται να λάβουν την ετικέτα του οικολογικού ελέγχου εκ μέρους της ΕΕ.

14. ζητεί να ληφθούν συγκεκριμένα μέτρα για να διασφαλισθεί η συμμετοχή μιας ειδικής εκπροσώπησης των ΜΜΕ στον κοινωνικό διάλογο, ζήτημα κεφαλαιώδους σημασίας για τις ΜΜΕ, ενώ η Επιτροπή χαρακτηρίζει το θέμα αυτό ως «ευαίσθητο και αμφιλεγόμενο».

15. τονίζει ότι η συμμετοχή του εργατικού δυναμικού αποτελεί σημαντική πηγή καινοτομίας και για τις ΜΜΕ, και ζητεί από την Επιτροπή να προωθήσει διάφορες μορφές συμμετοχής των εργαζομένων στις ΜΜΕ, παρέχοντας στις πρωτοπόρες ΜΜΕ μια βάση (ένα φόρουμ) και οικονομική υποστήριξη για την ανταλλαγή εμπειριών[semigr ]

16. εκφράζει την άποψη ότι το έγγραφο της Επιτροπής είναι συνεπώς ανεπαρκές για τις δράσεις που αφορούν το οικονομικό περιβάλλον των ΜΜΕ και επαναλαμβάνει την υποστήριξή του για μια ρωμαλέα ευρωπαϊκή κεφαλαιαγορά για ταχέως αναπτυσσόμενες ΜΜΕ[semigr ]

17. ζητεί από την Επιτροπή, όταν αποφασίσει να δημοσιεύσει το έγγραφο που θα δίδει συνέχεια στην Ανακοίνωσή της του Οκτωβρίου 1995 σχετικά με την EASDAQ, να εξετάσει τους εναπομείναντες κανονιστικούς φραγμούς που αντιμετωπίζουν οι κεφαλαιαγορές για τις ταχέως αναπτυσσόμενες ΜΜΕ σε ευρωπαϊκό επίπεδο.

18. εκφράζει τη λύπη του που η εφαρμογή του προγράμματος ELISE έχει μπλοκαριστεί από το Συμβούλιο των Υπουργών.

19. επισημαίνει ότι είναι σημαντικό να προετοιμασθούν οι ΜΜΕ για την εισαγωγή του Euro πράγμα που πρέπει να αποτελέσει μία από τις προτεραιότητες της Επιτροπής στον τομέα του συντονισμού τα επόμενα χρόνια.

20. εκφράζει την ικανοποίησή του για το γεγονός ότι το ολοκληρωμένο πρόγραμμα δίνει μεγάλη έμφαση στην υποστήριξη της πρόσβασης των ΜΜΕ στην κοινωνία των πληροφοριών, εκφράζει παρόλα αυτά την απογοήτευσή του επειδή δεν δόθηκε ανάλογη έμφαση στο θέμα αυτό και στην πρόταση της Επιτροπής για τη θέσπιση ενός Τρίτου Πολυετούς Προγράμματος για τις Μικρομεσαίες Επιχειρήσεις (ΜΜΕ) στην Ευρωπαϊκή Ενωση (1997-2000).

21. εκφράζει τη λύπη του για το γεγονός ότι η ενίσχυση της ανταγωνιστικότητας μιας πολύ σπουδαίας κατηγορίας μικρομεσαίων επιχειρήσεων, αυτών του τουριστικού τομέα, δεν θεωρείται αρκετά αξιόλογη για να επισύρει την προσοχή ειδικών κοινοτικών δράσεων, πόσο μάλλον μιας ειδικής κοινοτικής πολιτικής.

22. υπογραμμίζει ότι στον τομέα της προώθησης του επιχειρηματικού πνεύματος και της υποστήριξης επιμέρους ομάδων στόχων, πρέπει να δοθεί προσοχή στις γυναίκες επιχειρηματίες και στους από κοινού με αυτές εργαζόμενους συζύγους, και ζητεί επιμόνως, στο πλαίσιο αυτό, να προχωρήσει ταχέως η Επιτροπή στην από το 1993 σχεδιασθείσα αναθεώρηση της οδηγίας 86/613/ΕΟΚ σχετικά με την εφαρμογή της αρχής της ίσης μεταχείρισης μεταξύ ανδρών και γυναικών που ασκούν ανεξάρτητη δραστηριότητα, συμπεριλαμβανομένου του γεωργικού τομέα, και για την προστασία της μητρότητας ((ΕΕ L 359 της 19.12.1986, σελ. 56.)).

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.